Document ID: /roh_data/filtered/fineweb-2-filterrobots_roh.jsonl.gz/54584

L'ediziun 2017 dal Maraton da skis engiadinais vegn ad esser ina cun gronds nums: Dario Cologna è a la partenza. Ma era ils stars da la frantscha Maurice Magnificat e Jean Marc Gaillard vegnan en Engiadina. Forsa sa participescha era Petter Northug da la Norvegia.
E per il sprint da notg a San Murezzan da venderdi saira èn annunziads ils norvegiais Eirik Brandsdal ed Anders Gloersen. Era Gianluca Cologna è a la partenza. Tar las dunnas pudessi dar ina nova victura dal Maraton: la franzosa Anouk Faivre Picon ch'ha gudagnà las ultimas duas ediziuns n'è betg s'annunziada. Uschia è la svedaisa Maria Gräfnings ma er la grischuna Seraina Boner duas da las favoritas.
RR actualitad 12:00